cyanic-selkie/wikianc huggingface dataset:
Surmači
Surmači ir ciems Zilupes novada Zaļesjes pagastā. Izvietojies pagasta rietumos 5,8 km no pagasta centra Zaļesjes, 7,4 km no novada centra Zilupes un 304,9 km no Rīgas.
Apdzīvotā vieta izvietojusies pie autoceļa V539 (Surbeļi–Škirpāni), Sološu ezera ziemeļaustrumu krastā.
Fransiss Saburēns
Fransiss Saburēns (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Saburēns 1900. gada Parīzes olimpiskajās spēlēs startēja divās paukošanas disciplīnās profesionāļiem — paukošana ar floreti un paukošana ar špagu. Paukošanā ar floreti viņš guva uzvaru pirmajā kārtā, bet ceturdaļfinālā un atkārtojuma cīņā viņš zaudēja. Savukārt paukošanā ar špagu viņš startēja tikai pirmajā kārtā.
Džons Geigers
Džons Frānsiss Geigers (en; dzimis, miris ) bija amerikāņu airētājs, olimpiskās zelta medaļas ieguvējs 1900. gada vasaras olimpiskajās spēlēs.
Blusupīte
Blusupīte ir upe Vidzemes rietumos, Limbažu novadā. Sākas kā novadgrāvis Zilā purva rietumu malā Ainažu pagasta ziemeļaustrumos. Plūst dienvidrietumu virzienā pa Piejūras zemienes Vidzemes piekrasti; 1,5 km garumā ir Latvijas un Igaunijas robežupe. Gandrīz visā garumā, izņemot īsu posmu Ainažu pilsētā, upes gultne iztaisnota un regulēta. Upes lejtece pie ietekas Rīgas līcī ietilpst Randu pļavu dabas liegumā. Upi šķērso autoceļi A1 un P15.
Džons Geigers
Geigers 1900. gada vasaras olimpiskajās spēlēs startēja airēšanas astoņnieku disciplīnā. Viņš bija viens no ASV komandas Vesper Boat Club dalībniekiem. Komanda šajās sacensībās izcīnīja zelta medaļu.
Vuškāni
Vuškāni ir ciems Dunavas pagastā, Jēkabpils novadā. Atrodas 192 km attālumā no Rīgas.
Baltezers (Ādažu pagasts)
Iedzīvotāju skaita izmaiņas
Esošajās robežās, pēc CSP un OSP datiem.
Vēsture
Apdzīvotā vieta izaugusi pēckara gados kā privātmāju apbūves ciems. Padomju laikā tur atradusies pamatskola. 20. gadsimta beigās Baltezers pārvērties par prestižu privātmāju ciemu. Baltezerā atrodas luterāņu baznīca, Rīgas ūdensapgādes muzejs (pie Baltezera sūkņu stacijas), kokaudzētava “Baltezers”, kafejnīcas, veikali.
Jānis Turlajs
Jānis Turlajs (dzimis ) ir latviešu ekonomģeogrāfs, kartogrāfs un uzņēmējs. Darbojas arī politikā. Patlaban SIA "Jāņa sēta" līdzīpašnieks, galvenais redaktors, līdz 2022. gada novembrim bija padomes priekšsēdētājs.
Biogrāfija
Jānis Turlajs dzimis 1965. gadā. Uzaudzis Salaspilī. Mācījies Salaspils 1. vidusskolā, bijis Jauno ģeogrāfu skolas dalībnieks, aktīvi piedaloties ģeogrāfijas olimpiādēs (absolūtais uzvarētājs 1982. gadā). 1990. gadā absolvējis Latvijas Universitātes Ģeogrāfijas un Zemes zinātņu fakultāti, iegūstot ekonomģeogrāfa specialitāti. Kopā ar Aivaru Prošenkovu un Aivaru Zvirbuli dibināja uzņēmumu "Karšu izdevniecība Jāņa sēta", patlaban uzņēmuma "Jāņa sēta" līdzīpašnieks un galvenais redaktors.
2021. gada pašvaldību vēlēšanās tika ievēlēts Salaspils novada domē. 2022. gada rudenī ievēlēts par domes priekšsēdētāja vietnieku.
2021. gadā apbalvots ar Triju Zvaigžņu ordeni.
1373. gads
1373. gads bija parastais gads, kas pēc Jūlija kalendārā sākās sestdienā.
Īrijas ģerbonis
Īrijas ģerbonis ir republikas oficiālais ģerbonis un tās simbols. Uz Īrijas ģerboņa ir novietota zelta arfa ar sudraba stīgām uz zila vairoga. Ilgu laiku arfa bijusi Īrijas heraldikas simbols. Ģerbonis tika pieņemts 1945. gada 9. novembrī.
Spindene
Spindene (arī Spindupe) ir Mažupes kreisā krasta pieteka Valmieras novada Brenguļu pagastā.
Iztece uz rietumiem no Saules. Tek ziemeļrietumu virzienā. Ietek Mažupē pie Brenguļiem. Upi šķērso valsts autoceļš V182 (Cempi – Brenguļi – Trikāta – Vijciems).
Vuškornīki
Vuškornīki ir ciems Turku pagastā, Līvānu novadā. Atrodas 177 km attālumā no Rīgas.
Armagedons (filma)
"Armagedons" (en) ir 1998. gada zinātniskās fantastikas katastrofu filma, kuras režisors un viens no producentiem ir Maikls Bejs. Galvenās lomas filmā atveido Bens Afleks, Brūss Viliss, Billijs Bobs Torntons, Liva Tailere, Pīters Stormars un Vills Patons. Filmas pirmizrāde notika.
NASA atklāj, ka Teksasas lieluma asteroīds pēc mazāk nekā mēneša var ietekmēt Zemi, pieņem darbā urbēju komandu, lai tā glābtu planētu.
Storupīte
Storupīte ir Abula kreisā krasta pieteka Valmieras novada Brenguļu pagastā. Tek rietumu virzienā. Ietek Abulā pie Storu mājām.
Trīs māsas
"Trīs māsas" (ru) ir krievu rakstnieka Antona Čehova luga. Tā tika uzrakstīta 1900. gadā un pirmo reizi publicēta 1901. gadā Maskavā. "Trīs māsu" pirmizrāde notika tajā pašā gadā Maskavas Mākslas teātrī (Московский Художественный театр). "Trīs māsas" ir viens no nozīmīgākajiem A. Čehova darbiem.
Luga stāsta par izglītotas ģimenes trīs meitām Krievijas provinces pilsētā, kuru ikdienas dzīve ir tāla no cerētās. Autors uzskatījis, ka luga ir komēdija, taču tā ir poētiska, rūgta optimisma un drāmas piesātināta luga.
"Trīs māsas" ir bieži uzvestas arī Latvijas teātros. Jaunajā Rīgas teātrī Māras Ķimeles režijā luga tika izrādīta no 2005. gada. Dailes teātrī Andreja Žagara "Trīs māsu" pirmizrāde bija 2016. gada pavasarī.
Grep
grep ir komandrindas utilītprogramma, ko izmanto, lai vienkārša teksta datu kopās meklētu rindas, kuras atbilst regulārām izteiksmēm. Tās nosaukums cēlies no ed komandas g/re/p (globally search a regular expression and print), kas veic tādu pašu darbību: veic globālu meklēšanu pēc regulāras izteiksmes un izdrukā visas atbilstošās rindas. Grep sākotnēji tika izstrādāts Unix operētājsistēmai, bet mūsdienās ir pieejams visām Unix līdzīgajām sistēmām.
Vēsture
Grep izstrādāja Kens Tomsons, un pirmoreiz tā parādījās Unix 4. versijā kā atsevišķa utilītprogramma, atvasinot to no regulāro izteiksmju parsētāja ed redaktoram (kam Tomsons arī bija autors). Ed redaktorā komanda g/re/p izdrukāja visas rindas, kas atbilda iepriekš noteiktam šablonam.
Izmantošana
Šis ir vienkāršs bieži izmantots grep piemērs. Teksta failā augļu_saraksts.txt tiek meklētas teksta rindas, kurās ir teksts ābols: $ grep ābols augļu_saraksts.txt Atbilstības tiek atrastas, kad tiek atpazīta konkrēta burtu virkne, piemēram, rinda, kurā ir teksts granātābols, tiek izdrukāta, jo vārdu robežas netiek ņemtas vērā. Tomēr norādītais šablons pēc noklusējuma ir reģistrjutīgs, tāpēc šī piemēra izvads neatgriež rindas, kuras satur tekstu Ābols (ar lielo Ā), ja vien tās nesatur arī tekstu ābols. Meklēšanu bez reģistrjutības var veikt, komandrindā papildus norādot argumentu -i (ignorēt reģistru).
Argumentu sarakstā var norādīt arī vairākus failus. Piemēram, ja komandu interpretators atbalsta aizstājējzīmju izmantošanu, var norādīt visus failus direktorijā ar paplašinājumu .txt, izmantojot zvaigznīti kā daļu no faila nosaukuma: $ grep ābols *.txt
Lai atrastu atbilstības sarežģītākiem teksta šabloniem, var izmantot regulārās izteiksmes. Šī komanda izdrukā visas rindas failā, kuras sākas ar burtu b, kam seko viens jebkāds simbols, kam seko burtu virkne mbieris. $ grep ^b.mbieris augļu_saraksts.txt
Max Payne 3
Max Payne 3 ir trešās personas šaušanas spēle, kuru publicējis Rockstar Games. Tā ir trešā spēle Max Payne franšīzē. Spēle tika izdota priekš Microsoft Windows, Xbox 360 un PlayStation 3. Spēli izstrādā Rockstar Vancouver ar New England, London un Toronto studiju palīdzību. Tā ir pirmā spēle sērijā, kuru nav izstrādājusi somu kompānija Remedy Entertainment, un kuru nav sarakstījis sērijas autors Sems Leiks. Galvenais spēles sižeta autors ir Dens Hausers, kurš ir arī autors lielākajai daļai spēļu Grand Theft Auto sērijā un Red Dead Redemption.
Laimonis Siliņš
Laimonis Siliņš (—) bija ASV latviešu aktieris un režisors.
Dzīvesgājums
Dzimis 1926. gadā Rīgā. 1934./1935. gadā kā bērns sācis darboties Latvijas radiofona teātrī. Otrā pasaules kara laikā 1944. gadā devās bēgļu gaitās uz Vāciju, kur pabeidza mācības ģimnāzijā un darbojās pārvietoto personu (DP) nometnes teātrī. 1950. gadā pārcēlās uz dzīvi Oklendā ASV.
Palo Alto Comedia teātra aktieris un režisors (1956–1965). 1966. gadā kopā ar četriem citiem aktieriem Sanfrancisko nodibināja "Mazo teātri Sanfrancisko". Dibināšanas brīdī tā dalībniekiem profesionālas teātra izglītības nebija, taču bija vēlēšanās izveidot teātri, kas pamatā lika aktieru saskaņotu darbību, cilvēku raksturu un personību attiecību veidošanu. Kopš 1971. gada Sanfrancisko Mazais teātris viesizrādēs sāka braukt uz Rīgu. Darbojās teātrī Comedia Theatre Manhatan Play. Kopš 1990. gada Latvijas Teātra darbinieku savienības biedrs. 1997. gadā apbalvots ar 5. šķiras Triju Zvaigžņu ordeni. 2013. gada novembrī Laimonis Siliņš Rīgā saņēma Spēlmaņu nakts balvu par mūža ieguldījumu. 2016. gadā pārtrauca vadīt teātri.
Miris 2019. gadā Sanfrancisko.
Illatīvs
Illatīvs (la) – viens no lokatīva locījuma paveidiem. Tas sastopams somugru, ka arī baltu valodās. Illatīvs norāda darbības virzienu uz priekšmeta iekšieni un atbild uz jautājumu kurp iekšā?
Latviešu valodā illatīvs tiek darināts senajam akuzatīva locījumam pievienojot pēcliku n(a)/n(ā) 'uz', piemēram, vieta – vietan/vietān (*vietān 'vietu' + nā), vidus - vidun (*vidun 'vidu'+ nā), upe – upin/upīn/upen/upēn (*upēn > *upin 'upi' + nā), labs – laban (*laban 'labu' + nā), daudzskaitlī šī pēclika arī tiek pievienota senā akuzatīva locījumam (skat. noteiktos īpašības vārdus vecos, vecās, izl. veca-jos, veca-jās): piemēram, laukosna, jūŗāsna (*jūŗāns > *jūŗās 'jūras'+ nā), upēsna (*upēns > *upēs 'upes' + nā), naktīsna (*naktins > *naktīs 'naktis' + nā). Daudzskaitļa u celma illatīva formas tirgosna (vidosna), nevis gaidāmo tirgūsna (vidūsna) ir darinātas pēc laukosna parauga.
Illatīvs kādreiz ir ticis plaši izmantots latviešu valodā. Tas joprojām tiek lietots atsevišķās izloksnēs vecāku ļaužu vidū, taču valodnieki to uzskata par arhaismu. Latviešu senajos tekstos atrodams ļoti daudz vienskaitļa illatīva piemēru, piemēram, "Iekš(k)an tan laban vietan", "nāc āran" u.c.
Somu valodā illatīvs tiek darināts, pievienojot galotni -hVn, kur V apzīmē patskani, bet h nereti pazūd, piemēram, maa – maahan ("zemē(n)"), talo – taloon ("mājā(n)"). Ungāru valodā illatīvam ir galotne -ba/-be (kas mainās atkarībā no patskaņu harmonijas), piemēram, szekrény – szekrénybe ("plauktan").
Augstākā sabiedrība
Augstākā sabiedrība (en) ir 2018. gada zinātniskās fantastikas šausmu filma, kuras režisore un viena no scenārija autoriem ir Klēra Denī. Galvenos tēlus atveido Roberts Patinsons, Žiljeta Binoša, Andrē Bendžamins un Mia Gota. Filmas pirmizrāde notika Toronto filmu festivālā.
Filmas galvenie varoņi ir noziedznieku grupa, kura tiek apmānīta, kā rezultātā viņi notic, ka tiks atbrīvoti, ja viņi ar kosmosa kuģi ceļos uz melno caurumu, lai atrastu alternatīvu enerģijas avotu.
Eizenhitenštate
Eizenhitenštate (de) ir pilsēta Vācijā, Brandenburgā, Oderas-Šprē apriņķī, pie Oderas-Šprē kanāla ietekas Oderā. Ievērojams metalurģijas centrs.
Vēsture
Pilsēta dibināta 1950. gadā kā Staļinštate (Stalinstadt) ap jaunbūvēto metalurģisko kombinātu. 1961. gadā pilsēta tika pārsaukta pašreizējā vārdā. Iedzīvotāju skaits 20. gadsimta piecdesmitajos un sešdesmitajos gados strauji pieauga. Kombinātā savulaik strādāja 12 000 cilvēku. Pēc Vācijas apvienošanās un kombināta privatizācijas lielāka daļa no strādniekiem darbu zaudēja un mūsdienās šeit strādā 2500 cilvēku.
Ekonomika
Pilsētas ekonomikas pamats ir kompānijas ArcelorMittal metalurģiskais kombināts.
Sviļova (Zaļesjes pagasts)
Sviļova ir ciems Zilupes novada Zaļesjes pagastā. Izvietojies pagasta ziemeļrietumos 9,6 km no pagasta centra Zaļesjes, 5,5 km no novada centra Zilupes un 297 km no Rīgas.
Apdzīvotā vieta izvietojusies pie autoceļa A12 (Jēkabpils–Rēzekne–Ludza–Terehova, Istras upes krastā.
Šilova
Šilova var būt:
Viņķelis
Viņķelis var būt:
Cinara pineti
Cinara pineti ir īsto laputu suga.
Cinata pineti laputis attīstās uz parastās priedes, kur barojas uz skujām. Laputis barojas, pulcējoties kolonijās, to galva novirzīta uz kolonijas centru un kājas ir kolonijas robežās.
Cinara pineti ir saimnieks dažādiem plēvspārņu parazītiem, tai skaitā no Pteromalidae (Asaphes suspensus, Euneura lachni, Euneura sopolis, Pachyneuron aphidis, Pachyneuron solitarium), Braconidae dzimtas (Pauesia unilachni). Ir atzīmēts, ka dažu ziedmušu kāpuri barojas ar Cinara pineti laputīm. Mārīšu pieaugušās vaboles un to kāpuri (Scymnus nigrinus) var medīt šīs sugas laputis.
Vuškusola
Vuškusola ir ciems Vectilžas pagastā, Balvu novadā. Atrodas 242 km attālumā no Rīgas.
Mimass (pavadonis)
Mimass ir Saturna pavadonis, pats mazākais zināmais astronomiskais ķermenis ar gravitācijas iespaidā veidotu lodveida formu. Ar 396 km diametru tas pēc izmēriem ieņem 20. vietu starp Saules sistēmas pavadoņiem. Domājams, Mimass pēc formas, izmēriem un masas ir minimālais iespējamais pie pundurplanētām pieskaitāmais debess ķermenis, ja tas nebūtu pavadonis.
Atklāšana un nosaukums
Mimasu atklāja Viljams Heršels 1789. gada 17. septembrī. Mimasa atklāšanu viņš apraksta šādi: "Mana četrdesmit pēdu teleskopa gaismas jūtība ļoti noderēja; 1789. gada 17. septembrī es pamanīju septīto pavadoni, kas toreiz atradās vislielākajā attālinājumā uz rietumiem no savas planētas." . Nosaukumu pavadonim deva Heršela dēls 1847. gadā par godu Mimasam, vienam no gigantiem sengrieķu mitoloģijā.
Orbīta
Mimasa orbītai ir gandrīz ideāla riņķa līnijas forma. Mimasa vidējais attālums līdz Saturna centram sastāda ap 185 520 km, bet līdz planētas atmosfērai ap 125 252 km. Orbītas ekscentritāte ir 0,0202, un tās slīpums ir 1,566 grādi pret Saturna ekvatoru. Orbītas mazās ekscentritātes dēļ attālums no Mimasa līdz Saturnam mainās tikai apmēram par 7500 kilometriem. Pilnu apgriezienu ap Saturnu Mimass veic 22 stundās, 37 minūtēs un 5,2 sekundēs.
Fiziskās īpašības
Mimasa zemais blīvums (~1,15 g/cm³) norāda, ka tas sastāv galvenokārt no ūdens ledus ar nelielu akmens materiāla piejaukumu. Saturna paisuma spēku darbības rezultātā, Mimass nav īsti sfērisks. Tā viena ass par 10% garāka par otru (pavadoņa izmēri — 418×392×383 km.). Šāda sfēriskās formas deformācija ir labi saskatāma Kassini zondes fotoattēlos. Atmosfēras uz Mimasa nav.
Krāteri
Mimasu raksturojoša īpatnība ir milzīgais triecienkrāteris Heršels (diametrs 130 km.), nosaukts par godu pavadoņa pirmatklājējam. Domājams, tālā pagātnē Mimasā ietriecās liels asteroīds, izveidojot lielo Heršela krāteri. Pavadoņa pretējā pusē novērojamās plaisas izveidojās no triecienviļņa, kas izgāja cauri visam debess ķermenim. Krātera diametrs sastāda gandrīz trešdaļu no paša Mimasa diametra. Krātera sienu augstums sastāda gandrīz 5 km.; lielākais dziļums ir 10 km. Centrālais paaugstinājums paceļas 6 km. virs krātera dibena plaknes. Ja proporcionāli šāds krāteris atrastos uz Zemes, tā diametrs būtu virs 4000 km., t.i. platāks par Kanādu. Mimasa virsma ir nosēta ar daudz mazākiem triecienkrāteriem, taču neviens no tiem nav salīdzināms ar Heršela krāteri.
Šuša
Šuša (az, hy — Šuši) ir pilsēta Azerbaidžānā, starptautiski neatzītajā Arcahas Republikā. Pilsēta atrodas Kalnu Karabahā, 1300 līdz 1500 metru augstumā virs jūras līmeņa. Pilsēta ir Šušas rajona administratīvais centrs. 2015. gadā Šušā dzīvoja 4,45 tūkstoši iedzīvotāju. Padomju Savienības laikos Šuša bija kalnu kūrorts.
Cjinhai
Cjinhai province ir viena no Ķīnas 22 provincēm. Robežojas ar Gaņsu, Sičuaņu provincēm un Siņdzjanas un Tibetas autonomajiem reģioniem. Provinces administratīvais centrs ir Sjinina. 2010. gadā Cjinhai provincē dzīvoja 5,63 miljoni iedzīvotāju, no kuriem 54% bija haņi, 21% — tibetieši, 16% — hueji un 9% — citi.
1369. gads
1369. gads bija parastais gads, kas pēc Jūlija kalendārā sākās pirmdienā.
Viltums
Viltums (arī Viltuma, Viltumupe, Brenguļu upīte, lejtecē Ķeņģupe, Ķeņģupīte) ir Gaujas kreisā krasta pieteka Valmieras novadā.
Izteka uz dienvidiem no Saules. Tek rietumu virzienā, vidustecē pagriežas uz ziemeļrietmiem. Ietek Gaujā pie Enerģētiķa. Upi šķērso valsts autoceļi V182 (Cempi – Brenguļi – Trikāta – Vijciems), V196 (Valmiera – Brenguļi – Bikseja), kā arī dzelzceļa līnija Rīga—Lugaži. Bez Enerģētiķa upes krastos atrodas Cempi.
Šrams
Šrams var būt:
Franča Jozefa Zeme
Franča Jozefa Zeme (ru) ir arhipelāgs Ziemeļu Ledus okeānā ziemeļos no Novaja Zemļas, un austrumos no Svalbāras. Arhipelāgs pieder Krievijas Federācijai un ir iekļauts Arhangeļskas apgabalā. Franča Jozefa Zeme sastāv no 192 ar ledu klātām salām, kuru kopējā platība ir 16 134 km2. Arhipelāgā nav pastāvīgo iedzīvotāju.
Ģeogrāfija
Franča Jozefa Zeme atrodas starp 80,0° un 81,9° ziemeļu paralēlēm un tā ir vistālāk uz ziemeļiem izvietojusies salu grupa Eirāzijā. Tās galējais ziemeļu punkts ir Fligeli rags Rūdolfa salā. Arhipelāgs atrodas tikai 900—1110 km no Ziemeļpola un tā ziemeļu salas ir tuvāk ziemeļpolam kā jebkura cita zeme, izņemot Elsmīru un Grenlandi.
Arhipelāgs nosacīti dalās trīs salu grupās:
Vēsture
Iespējams, šo arhipelāgu pirmie sasniedza norvēģu roņu mednieki 1865. gadā ar šoneri Spidsbergen. Viņi devās uz austrumiem no Svalbāras, līdz sasniedza jaunu zemi, minētu kā Ziemeļaustrumu Špicbergenu. Nav zināms, vai viņi izkāpa krastā.
Oficiāli šīs salas atklāja Austroungārijas polārā ekspedīcija, kas notika 1873. gadā, un ko vadīja Jūliuss fon Pajers un Kārlis Veiprehts (Karl Weyprecht). Viņi nosauca arhipelāgu par godu Austroungārijas imperatoram Francim Jozefam I. Tā kā ekspedīcija bija privāta, šīs salas nekļuva par Austroungārijas īpašumu.
1926. gadā Franča Jozefa Zeme nokļuva Padomju Savienības, pēc 1991. gada Krievijas Federācijas īpašumā.
Andersons Varežau
Karjera
Karjeru sācis Brazīlijā 1998. gadā. Dzimtenē četrus gadus nospēlēja Franca Basquetebol Clube kluba sastāvā. Pēc tam trīs gadus pārstāvēja Spānijas klubu FC Barcelona. 2002.—2003. gada sezonā kluba sastāvā kļuva par Eirolīgas čempionu.
2004. gada NBA draftā viņu Orlando "Magic" izraudzījās otrajā kārtā ar 30. kārtas numuru, taču vēlāk Varežau tika aizmainīts uz Klīvlendas "Cavaliers", kur spēlē vēl joprojām. 2010. gadā ticis iekļauts līgas simboliskajā aizsardzības otrajā izlasē. Pirmās sešas NBA sezonas A. Varežau bija komandas rezervists, taču kopš 2010.—2011. gada NBA sezonas bija komandas pamatsastāva spēlētājs. Pēc 12 sezonām "Cavaliers" sastāvā 2016. gadā pievienojies Goldensteitas "Warriors".
Pēc 14 sezonu garās NBA karjeras noslēguma atgriezās Brazīlijā, kur pārstāvēja klubu Flamengo Basketball, tā sastāvā kļūstot par Brazīlijas līgas čempionu 2019. gadā. 2021. gadā atgriezās NBA — Klīvlendas "Cavaliers", kur bija aizvadījis 12 sezonas.
Brazīlijas izlase
Brazīlijas izlases sastāvā piedalījies un trijos Pasaules čempionātos, kā arī izcīnījis zelta medaļu divos Amerikas čempionātos.
Pjērs Samjaks
Pjērs Samjaks (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Samjaks 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš guva uzvaru pirmajā kārtā, bet ceturdaļfinālā un atkārtojuma cīņā viņš zaudēja.
Glorious
Glorious ir vācu deju projekta Cascada trešais singls no grupas piektā studijas albuma - The Best Of Cascada. Ar šo dziesmu Cascada pārstāvēs Vāciju Eirovīzijas dziesmu konkursā, kas notiks Zviedrijas pilsētā Malmē 2013. gada 18. maijā. Šis ir pirmais singls, kas spējis iekļūt Vācijas Top 100 pirmajā desmitniekā pēc 2009. gada hita Evacuate The Dancefloor.
Singls topos
Cascada singls "Glorious" pasaules valstu un reģionu topos.
Kurmju apakšdzimta
Kurmju apakšdzimta (Talpinae) ir viena no trijām kurmju dzimtas (Talpidae) apakšdzimtām, kas apvieno 33 sugas un kas tiek iedalītas 11 ģintīs. Šī ir lielākā no visām trijām apakšdzimtām un apvieno lielāko daļu kurmju dzimtas sugu. Gandrīz visas šīs grupas sugas sastopamas Eirāzijā, izņemot Amerikas ciršļkurmjus (Neurotrichus gibbsii), kas mājo Ziemeļamerikas rietumu krastā. Latvijā mājo tikai viena kurmju apakšdzimtas suga — Eiropas kurmis (Talpa europaea).
Kurmju apakšdzimtas sugas galvenokārt dzīvo zem zemes un visām sugām priekšķepas ir piemērotas zemes tuneļu rakšanai. Ķepas ir platas ar spēcīgiem nagiem un vērstas prom no ķermeņa. Zem zemes pilnībā dzīvo kurmji, ciršļkurmji daļēji arī virs zemes, toties vihuholi pamatā ir ūdens dzīvnieki, kas guļ sausās, pašu raktās apakšzemes alās. Galvenā barība ir kukaiņi un citi nelieli bezmugurkaulnieki, kas atkarībā no dzīves veida tiek iegūta vai nu zem zemes (kurmjiem), vai virs zemes (ciršļkurmjiem), vai ūdenī (vihuholiem).
Helmuts Štegmanis
Helmuts Štegmanis ( — 1983. gads) bija vācbaltu izcelsmes Latvijas jurists un politiķis. Bijis 4. Saeimas deputāts.
Biogrāfija
1911. gadā pabeidza ģimnāziju Rīgā. 1915. gadā absolvēja Tartu Universitātes Juridisko fakultāti. No 1915. līdz 1919. gadam Štegmanis strādāja par ierēdni Rīgā. No 1919. gada aprīļa līdz 1920. gada martam dienēja Baltijas landesvērā.
Štegmanis bija Vācbaltu zemes partijas biedrs. No 1920. līdz 1933. gadam bija Rīgas domes deputāts. 1931. gadā kandidēja 4. Saeimas vēlēšanās no Vācbaltu partiju padomes apvienotā saraksta, netika ievēlēts. 1933. gada rudenī ieguva mandātu pēc tam, kad no tā atteicās Pauls Šīmanis. Parlamentā darbojās līdz 1934. gada maijam, kad notika Ulmaņa apvērsums. 1939. gada novembrī pārcēlies uz Poznaņu.
Miris 1983. gadā.
Kurmju dzimta
Kurmju dzimta (Talpidae) ir ciršļveidīgo kārtas (Soricomorpha) dzimta, kas nesenā pagātnē tika iedalīta kukaiņēdāju kārtā (Eulipotyphla). Dzimtā apvienotas 46 sugas, kas tiek iedalītas 17 ģintīs un 3 apakšdzimtās. Dzimta apvieno kurmjus, ciršļkurmjus, mogeras un vihuholus. Visas šīs dzimtas sugas rok zemi. Kurmji pilnībā dzīvo zem zemes, ciršļkurmji daļēji, toties vihuholi pamatā ir ūdens dzīvnieki, kas guļ sausās apakšzemes alās. Samērā unikāls dzīvnieks ir zvaigžņdegunis, kurš vienlīdz labi piemērojies dzīvei gan ūdenī, gan zem zemes.
Kurmju dzimtas sugas sastopmas ziemeļu puslodē (Eiropā, Āzijā, Ziemeļamerikā), tomēr, piemēram, neviena kurmju suga nemājo Īrijā vai Ziemeļamerikā uz dienvidiem no Meksikas ziemeļiem, lai gan Āzijas dienvidos ir sastopamas kurmju dzimtas sugas. Latvijā mājo tikai viena kurmju dzimtas suga — Eiropas kurmis (Talpa europaea). Vissenākās dzimtas sugas ir ciršļkurmji, un kurmju dzimtai ar ciršļiem ir bijis kopīgs ciršļveidīgs aizvēsturiskais priekštecis.
Izskats un īpašības
Kurmju dzimtas dzīvnieki ir nelieli zīdītāji ar cilindriskas formas ķermeni, tumšu, īsspalvainu kažociņu un kailu, neapspalvotu snuķīti. Mazākais dzimtā ir Amerikas ciršļkurmis (Neurotrichus gibbsii), kura ķermeņa garums mazākajiem indivīdiem ir 1 cm, svars 8 g. Lielākais ir Krievijas vihuhols (Desmana moschata), kura ķermeņa garums var sasniegt 21,5 cm, papildus astes garums 21,5 cm un svars 520 g. Lai arī apspalvojums dažādām sugām ir atšķirīgs, tas vienmēr ir īss un blīvs. Senatnē cilvēki ir izmantojuši kurmju kažokādas, kurām ir interesanta īpašība: kažoka matiņi aug taisni un netraucē dzīvniekam kustēties alā ne uz priekšu, ne atpakaļ. Ūdenī dzīvojošajām sugām tas ir arī eļļains un ūdens necaurlaidīgs. Priekšķepas piemērotas zemes rakšanai, tās ir platas ar asiem, spēcīgiem nagiem, vērstas prom no ķermeņa. Kopumā kurmju dzimtas sugām ir īsas astes, izņēmums ir vihuholu cilts sugas. Šiem dzīvniekiem ir garas, saplacinātas astes.
Visām sugām ir mazas acis un vāja redze, bet tikai dažas sugas ir patiesi aklas. Ausis ir ļoti mazas vai to nav vispār. Galvenā kurmju dzimtas dzīvnieku maņa ir tauste. Tās sensori atrodas uz purna, kājām un astes. Purns ir veidots kā neliels snuķītis, tas ir ļoti kustīgs un īpaši jutīgs. Vihuholi kā jau ūdens dzīvnieki ieinirstot spēj noslēgt nāsis un ausis. Galvaskauss visām sugām ir slaids, šaurs un saplacināts.
Uzvedība
Kurmju dzimtas sugas pamatā ir nakts dzīvnieki, lai gan kurmji ir aktīvi gan diennakts gaišajā, gan tumšajā laikā. Tomēr ārpus pazemes, pa zemes virspusi tie ceļo tikai tumsā. Lielākā daļa sugu rok alu sistēmu un medī tos kukaiņus, kas iekrīt to tuneļos. Ciršļkurmji alas rok tikai, lai pārgulētu, bet barojas virs zemes. Vihuholi arī rok alas pārgulēšanai, bet medī zem ūdens. Zvaigžņdegunis spēj dzīvot līdzīgi kā kurmji, bet arī spēj piemēroties dzīvei ūdenstilpēs. Kurmju dzimtas dzīvnieki ir ļoti nesabiedriski, tie bieži agresīvi cīnās, aizstāvot savu teritoriju. Izņēmums ir zvaigžņdegunis, alās apmetoties vairākiem indivīdiem.
Kurmju dzimtas sugas galvenokārt barojas ar kukaiņiem vai citiem bezmugurkaulniekiem. Kurmju iecienītākā barība ir sliekas, bet vihuholiem ūdens bezmugurkaulnieki, piemēram, garneles, spāru kāpuri un gliemji.
Pardubices apriņķis
Pardubices apriņķis ir Čehijas Pardubices apgabala administratīvā iedalījuma vienība. Robežojas ar Pardubices apgabala Ūstu pie Orlices un Hrudimas apriņķiem, Vidusčehijas apgabala Kutna Horas un Kolīnas apriņķiem, kā arī Hradeckrāloves apgabala Rihnovas pie Knežnes un Hradeckrāloves apriņķiem.
Parīzes Komūna
Parīzes Komūna bija sociālistiska un komunistiska pašpasludināta valsts, kas pastāvēja Parīzē no  līdz. Tā izveidojās pēc Napoleona III un Otrās Francijas impērijas sakāves Francijas—Prūsijas karā un Francijas Trešās republikas izveidošanās laikā, kad Parīze bija ielenkta. Komūna tika apspiesta tā saucamajā "La semaine sanglante" jeb Asiņainajā nedēļā, kas sākās. Parīzes Komūnai ir bijusi liela ietekme uz komunistu un marksisma idejām.
Nikolaja Rēriha iela
Nikolaja Rēriha iela ir iela Rīgas Centra apkaimē ("Klusajā centrā"), kas sākas no Elizabetes ielas un beidzas krustojumā ar Ukrainas neatkarības ielu un Antonijas ielu. Ielā ir vienvirziena satiksmes kustība virzienā uz Elizabetes ielu. Ielai ir betona bruģa segums. Visā tās garumā ielai ir dzīvojamās zonas statuss, šeit atrodas pārsvarā dzīvojamās ēkas, kā arī atsedzas apkārtējo kvartālu iekšpagalmi.
Iela nosaukta krievu gleznotāja un domātāja Nikolaja Rēriha, kurš viesojies arī Rīgā, vārdā. Līdz 2016. gadam tā bija vienīgā viņa vārdā nosauktā iela pasaulē.
Ielu savienojumi
Nikolaja Rēriha iela ir savienota ar šādām ielām:
Raupjā auzene
Grupas aug dažādās sausās, atklātās vietās: atmatās, skrajos mežos un mežmalās, pauguru nogāzēs un ceļmalās.
Apraksts
Raupjā auzene ir daudzgadīgs, 15-50 cm garš lakstaugs, kurš veido lielu, skraju ceru. Atšķirībā no daudzām citām auzenēm, ložņājošu sakneņu nav. Stiebri ir stāvi. Lapu makstis ir kailas, vaļējas visā garumā vai slēgtas tikai pie pamata. Lapas ir ierotījušās, sarveidīgas, diametrā 0,7-1,3 mm, cietas, virspusē ar 3 (reti 5) izcilnām ribiņām, zilganzaļas. Lapas mēlīte ir sīkas apmales veidā, ausaina. Plātnes virspuse ir raupji apmatota. Skara ir 5-15 cm gara un stāva, zari parasti pa 1, ziedot skara plaša, noziedot pilnīgi sakļauta, taču salīdzinoši platāka nekā aitu auzenei. Ziedkopas zari ir cietmataini. Vārpiņas ir 0,8-1,1 cm garas, vārpiņā 5-6 ziedi. Ārējā vārpiņas plēksne īlenveidīga. Ārējā zieda plēksne ir lancetiska, ar 0,15-0,3 cm garu akotu. Auglis ir sīks, plēksnēs ieslēgts grauds jeb plēksnenis. Lapas šķērsgriezumā sklerenhīmas slānis ļoti nevienmērīgs, visbiezākais lapas sānos un iepretim vidusdzīslai, apmatojums īss, skrajš un raupjš, vadaudu kūlīšu skaits: parasti 7. Zied no maija beigām līdz jūlijam.
Zetekella
Zetekella ir tīklblakšu ģints, kurā ir aprakstītas trīs sugas. Sastopamas Dienvidamerikā — Brazīlijā, Panamā un Surinamā. No citām Pampacader ģints tīklblaktīm Zetekella atšķiras tikai ar reducētu okcipitālu ērkšķi, kas ir īsāks par acs garumu. Pampacader un Zetekella no pārējiem Phatnomatini tīklblaktīm atšķiras ar ostiolāriem peritermiem, kas ir iegarināti un aizsedz hipokostas pamatu.
Šilova (Zaļesjes pagasts)
Šilova ir ciems Zilupes novada Zaļesjes pagastā. Izvietojies pagasta austrumos 11,3 km no pagasta centra Zaļesjes, 13 km no novada centra Zilupes un 310,5 km no Rīgas.
Apdzīvotā vieta izvietojusies uz austrumiem no Zilupes, nomaļus no valsts nozīmes autoceļiem.
Vīksnene
Vīksnene ir Abula kreisā krasta pieteka Valmieras novada Brenguļu pagastā.
Tek ziemeļu virzienā. Lielākā pieteka - Mailīte. Ietek Abulā pie Strautiņu mājām. Upi šķērso valsts autoceļš V196 (Valmiera – Brenguļi – Bikseja).
Parīzes nolīgums
Parīzes nolīgums (fr, en) ir viena no ANO vispārējās konvencijas par klimata pārmaiņām nolīgumiem, kas nosaka regulas, lai samazinātu oglekļa dioksīda nokļūšanu atmosfērā sākot ar 2020. gadu. Vienošanās tika sagatavota Kioto protokola vietā. Nolīgums tika sagatavots Parīzē, 21. ANO Klimata pārmaiņu konferencē, bet parakstīts. gada decembrī. Vienošanās ilgtermiņa mērķis ir nepieļaut kopējo planētas sasilšanu virs 2 °C, ieteicams līdz 1,5 °C un samazināt oglekļa dioksīda (CO 2 ) emisijas līdz to neitralitātei 2050. gadā.
Eiropas Savienība, tātad arī Latvija, šo nolīgumu ir parakstījusi.
2020. gada 4. novembrī ASV prezidents Donalds Tramps paziņoja, ka ASV izstājas no Parīzes nolīguma, taču nepilnus 4 mēnešus vēlāk jaunievēlētais prezidents Džo Baidens parakstīja rīkojumu par atkārtotu pievienošanos nolīgumam.
Livingstona sala
Livingstona sala (en, es) ir sala Dienvidšetlendas salu arhipelāgā Antarktikā, otra lielākā arhipelāga sala. Izvietojusies arhipelāga vidusdaļā. Ap 3 km platais Makfārleina šaurums ziemeļaustrumos to atdala no Griničas salas, bet Mortona šaurums rietumos — no Snovas salas. Lielāko daļu salas teritorijas klāj ledājs, kurā paceļas vairākas klinšainas smailes. Salas dienvidaustrumos ir Tangras kalnu masīvs, kurā izvietojusies salas augstākā smaile Frīzlends (1650 m). Krasti roboti, daudz līču un pussalu. Lielākie līči ir Mūnbejs salas austrumos, Hīro līcis — ziemeļos un Volkera līcis un Sautbejs — dienvidos. Piekrastē daudz nelielu saliņu, lielākās no kurām ir Hāfmūna, Desoleišena un Ragida. Salas rietumos plaša no ledus brīva Baiersa pussala.
Vēsture
Salu 1819. gada 19. februārī atklāja britu kapteinis Viljams Smits ar kuģi Williams, kurš ceļā no Buenosairesas uz Valparaiso apkuģoja Hornas ragu un ceļavēja meklējumos novirzījās pārāk tālu uz dienvidiem, kur 62° dienvidu platumā un 60° rietumu garumā ieraudzīja līdz tam nezināmu zemi (Livingstona salas ziemeļaustrumu galu — tagadējo Viljama ragu), bet krastā tur neizkāpa. Tā bija pirmā cilvēku atklātā cietzeme Antarktikā. Salu aptuveni nokartēja Smits tā paša gada oktobrī, Edvards Brensfīlds 1820. gada janvārī un Krievijas Antarktiskā ekspedīcija Fabiāna fon Belinshauzena vadībā 1821. gada janvārī. Sākotnēji saukta par Frīzlendu (Frieseland, Freesland, Freeseland — ‘sala zeme’) vai Smoļenskas salu (остров Смоленск), bet vēlāk pārdēvēta tagadējā vārdā, domājams, par godu britu kapteinim Endrū Livingstonam (Andrew Livingston) no Glāzgovas, kurš devis ievērojamu ieguldījumu kuģošanas norādījumu sagatavošanā Atlantijas okeāna dienviddaļai. 19. gadsimta sākumā Livingstona salu un tās apkārtni intensīvi ekspluatēja britu un amerikāņu roņu mednieki, kas devuši nosaukumus lielākajai daļai piekrastes objektu.
Scotiabank Arena
Scotiabank Arena ir daudzfunkcionāla halle Toronto, Ontārio, Kanādā. Arēna ir atklāta. Arēnā mājas spēles aizvada NHL komanda Toronto "Maple Leafs" un NBA komanda Toronto "Raptors".
Zabalotje
Zabalotje (agrāk Zabolotje) ir apdzīvota vieta Rēzeknes novada Lendžu pagastā. Izvietojusies pagasta dienvidos 10 km no pagasta centra Lendžiem, 13 km no novada centra Rēzeknes un 253 km no Rīgas.
Apdzīvotu vietu šķērso autoceļš V550, ka arī netālu atrodas dzelzceļa līnija Rēzekne II—Zilupe. No 1945. gada līdz 1954. gadam Zabolotje bija Bešaukas ciema padomes centrs.
Aiz dzelzceļa līnijas, Ludzas novada Cirmas pagastā, atrodas daļēji izzudusi bijusī ciema daļa Zabolotje, kas padomju laikos tika atdalīta.
Bernds Leno
Bernds Leno (de; dzimis ) ir Vācijas futbolists, Anglijas Premjerlīgas kluba Fulham FC un Vācijas futbola izlases vārtsargs.
Sasniegumi
Arsenal
Vācija
Mails Jedinaks
Mails Jedinaks (dzimis ) ir bijušais Austrālijas futbolists, pussargs, Austrālijas futbola izlases dalībnieks.
Austrālijas futbola izlases sastāvā Jedinaks ir spēlējis 2010, 2014 un 2018. gada FIFA Pasaules kausā.
Sasnieugmi
Austrālija
Individuālie sasniegumi
Indra Briķe
Indra Briķe (dzimusi Durbē) ir latviešu aktrise, strādājusi galvenokārt Liepājas teātrī un Dailes teātrī.
Biogrāfija
I. Briķe mācījusies Durbes vidusskolā un Liepājas 1. vidusskolā. 1977. gadā beigusi Liepājas teātra 2. aktieru studiju, kur mācījusies pie Antonijas Apeles un Oļģerta Krodera. No 1977. gada līdz 1992. gadam strādājusi Liepājas teātrī, kur atveidojusi galvenās lomas daudzos klasikas iestudējumos. O. Kroders kļūst par I. Briķes visnozīmīgāko režisoru, abu sadarbība vainagojas ar izciliem I. Briķes aktierdarbiem.
Pēc O. Krodera aiziešanas no Liepājas teātra arī I. Briķe meklē jaunas darba iespējas. 90. gadu sākumā viņa piedalās vairākās Jaunā Rīgas teātra izrādēs. Kopš 1993. gada viņa ir Dailes teātra aktrise, atveidojusi gan galvenās varones, gan arī otrā plāna lomas.
Lomas TV iestudējumos un seriālos
Piedalījusies seriālos "Ēnu spēles" (2012), "UgunsGrēks" (no 2008) un "Neprāta cena" (no 2007), "Likteņa līdumnieki" (2002-2005), videofilmā "Suņu vīrs un Tille", 2002), seriālā "Doktora Kraufa noslēpums" (1998), TV iestudējumos M. Zīverta "Rīga dimd" (1989), Raiņa "Rīgas ragana" (1989), Ē.M. Remarka „Melnais obelisks" (1984) A. Upīša „Zaļā zeme" (1982), J. Jaunsudrabiņa „Vēja ziedi" (1980).
Series 80
Series 80 (nosaukums izstrādes procesā Crystal) ir Nokia programmatūras platforma viedtālruņiem, kas bāzēta uz Symbian operētājsistēmu. Tā izstrādāta īpaši telefoniem ar lielu ekrānu (640 × 200 pikseļi) un pilnu QWERTY tastatūru.
Series 80 uzstādīts tikai dažos telefonu modeļos no Nokia Communicator sērijas.
Atkarībā no komunikatora modeļa, telefona daļā (ārējā displejā) uzstādīta platforma Series 30 vai Series 40.
Lielākiem ekrāniem, ar papildu iespējām tika izstrādāta platforma Series 90.
Zabaltiški
Zabaltiški ir ciems Vaboles pagastā, Augšdaugavas novadā. Atrodas 215 km attālumā no Rīgas.
Ciema apkārtnē atrodas Pelieča ezers.
Ernests Tasārs
Ernests Moriss Tasārs (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Tasārs 1900. gada Parīzes olimpiskajās spēlēs startēja paukošanā ar floreti profesionāļiem. Šajā disciplīnā viņš guva uzvaru pirmajā kārtā, bet ceturdaļfinālā un atkārtojuma cīņā viņš zaudēja.
Pētera I grēda
Pētera I grēda ir viena no Pamira kalnu grēdām Tadžikistānā. Izvietojusies Pamira ziemeļrietumos, stiepjas ap 200 km garumā austrumu—rietumu virzienā starp Surhobas un tās pietekas Muksu ieleju ziemeļos un Obihingou ieleju dienvidos. Austrumos piekļaujas Zinātņu Akadēmijas grēdai vietā, kur paceļas Ismoila Somonī smaile. Grēdas vidējais augstums ap 4300 m rietumdaļā un 6000 m — austrumos. Augstākā virsotne ir Maskavas smaile (6785 m vjl).
Grēda veidota no smilšakmeņiem un konglomerātiem. Austrumu daļā daudz šļūdoņu; grēdas ziemeļaustrumu pakājē plešas 11 km garais un 0,6—1,4 km platais Pamira firna plato. Grēdā 487 ledāji ar kopējo platību ap 480 km². Grēdas zemākajā rietumdaļā nogāzēs aug kļavu meži, ko augstāk nomaina paegļu skrajmeži, krūmāji un alpīnās pļavas.
Hordalanne
Hordalanne (no, ) ir viena no 18 Norvēģijas filkēm. Filke robežojas ar Sognu un Fjūrani, Buskerudu, Tēlemarku un Rūgalanni. Hordalannes administratīvais centrs ir Bergena. Līdz 1972. gadam Bergena bija atsevišķi izdalīta administratīvā vienība no Hordalannes. Filkē ir vēl 2 pilsētas: Leirvīka un Oda. 2014. gadā Hordalannē dzīvoja 513 tūkstoši cilvēku. Tā ir trešā lielākā Norvēģijas filke pēc iedzīvotāju skaita.
Pseudophatnoma
Pseudophatnoma ir tīklblakšu ģints, kurā ir aprakstītas divas sugas. Pseudophatnoma corniculata ir sastopamā Riau salās (Indonēzijā), un Pseudophatnoma laosana — Ķīnā, Laosā un Taizemē. Pieaugušo īpatņu ķermeņa garums 7—8 mm.
Bofors L60
Bofors L60 ir 40 mm automātiskais zenītartilērijas lielgabals, kuru 1930. gados konstruējusi Zviedrijas firma Bofors. Lielgabals plaši izmantots gan kā sauszemes lielgabals, gan kā jūras lielgabals. Lielgabals bijis, kā arī pašlaik atrodas daudzu valstu bruņojumā.
Vēsture
Pēc Zviedrijas Jūras spēku pasūtījuma, 1928. gadā pie 40 mm automātiskā zenītartilērijas lielgabala izstrādes ķērās firma Bofors. Jūrnieki nebija apmierināti ar agrāk iepirkto angļu zenītartilērijas lielgabalu Vickers QF Mark II tehniskajiem rādītājiem. Viņi vēlējās lielgabalu, kurš būtu uzticamāks un ar lielāku šaušanas attālumu. Pirmie lielgabala prototipi, kas tika nodoti pārbaudei 1929. gadā, sevi neattaisnoja. Tikai 1932. gadā izgatavotie lielgabali atbilda nepieciešamajām prasībām un tika piedāvāti pasūtītājiem.
Sakarā ar to, ka Zviedrijas flote izmantoja mazāka kalibra zenītartilērijas lielgabalus, par pirmo L60 pasūtītāju kļuva Nīderlandes Jūras spēki, kuri novietoja 5 pāru lielgabalus uz vieglā kreisera "De Roiter" (De Ruyter). Vēlāk Nīderlandes Jūras spēki iepirka vēl vairākus šī tipa lielgabalus, kurus tāpat novietoja uz kuģiem, turklāt Nīderlandes firma "Hazemeijer" (Hazemeyer) izgatavoja speciālu lielgabalus stabilizējošu lafeti. 1930. gadu beigās šis bija vispilnīgākais tuvas darbības zenītartilērijas lielgabals.
1935. gadā sākās L60 sauszemes versijas ražošana. Pirmā šo lielgabalu pasūtīja Beļģija, vēlāk lielgabali tika piegādāti arī Polijai, Norvēģijai, Somijai, Latvijai, kā arī zviedru armijai.
Lietošana mūsdienās
Lai gan vēlāk L60 tika nomainīts ar uzlabotu modeli L70, L60 lielgabals bija viens no izplatītākajiem zenītartilērijas lielgabaliem līdz pat 1980. gadiem. Bofors L60 lielgabals vēl joprojām tiek izmantots lidmašīnās Lockheed AC-130 šaušanai pa sauszemes mērķiem.
Žiga Jelars
Žiga Jelars (sl; dzimis Kraņā) ir slovēņu tramplīnlēcējs, 2023. gada pasaules čempions komandu sacensībās.
Karjera
Pasaules kausa sacensībās debitēja Kuopio ar 43. vietu. Savā otrajā startā Oberstdorfā izcīnīja arī pirmos punktus Pasaules kausa ieskaitē, ieņemot 19. vietu. Pasaules čempionātā pirmo reizi piedalījās 2019. gadā.
Pasaules kausa posmā Lillehammerē pirmo reizi izcīnīja vietu uz goda pjedestāla, ieņemot 2. vietu. 2021. gada Pasaules čempionātā startēja tikai sacensībās uz parastā tramplīna un ieņēma 28. vietu. Planīcā guva savu pirmo individuālo uzvaru. 2021.—2022. gada sezonā uzvarēja Pasaules kausa ieskaitē lidojumos ar slēpēm.
2023. gada Pasaules čempionātā Planīcā individuāli labāko rezultātu sasniedza uz lielā tramplīna, kur ieņēma 16. vietu. Vīriešu komandu sacensībās kopā ar Lovro Kosu, Timi Zajcu un Anži Lanišeku izcīnīja zelta medaļu un pasaules čempiona titulu. Slovēnijai tā bija pirmā zelta medaļa komandu sacensībās pasaules čempionātu vēsturē.
Zabari
Zabari ir ciems Dagdas pagastā, Dagdas novadā. Atrodas 273 km attālumā no Rīgas.
Ciema apkārtnē atrodas Plotku ezers.
Datu validācija
Datorikā datu validācija ir process, kas nodrošina datu attīrīšanu, lai nodrošinātu datu kvalitāti, tas nozīmē, ka tie ir gan pareizi, gan noderīgi. Datu validācijai izmanto kārtību, ko bieži dēvē par "validācijas noteikumiem", "validācijas ierobežojumiem" vai "pārbaudes kārtību", kas pārbauda sistēmā ievadīto datu pareizību, jēgpilnību un drošību. Noteikumus var ieviest, izmantojot datu vārdnīcas automatizētās iespējas vai iekļaujot skaidru datora lietojumprogrammu validācijas loģiku un datora lietojumu.
1992.—1993. gada UEFA Čempionu līgas sezona
1992.—1993. gada UEFA Čempionu līgas sezona bija Eiropas spēcīgākā futbola klubu turnīra 38. sezona un 1. zem UEFA Čempionu līgas nosaukuma. Sezona ilga no līdz. Finālspēle norisinājās Minhenes olimpiskajā stadionā.
Datu validācija
Datu validācija atšķiras no formālās pārbaudes, kas mēģina pierādīt vai atspēkot algoritmu pareizību specifikācijas vai rekvizīta ieviešanai.
1992.—1993. gada UEFA Čempionu līgas sezona
Par UEFA Čempionu līgas uzvarētājiem pirmo reizi kļuva Francijas klubs Marseille, kas finālā uzvarēja Itālijas komandu Milan ar rezultātu 1–0. Marseille kļuva arī par pirmo Francijas komandu, kas ir uzvarējusi Eiropas spēcīgākajā klubu turnīrā.
Datu validācija
Pārskats
Datu validācija ir paredzēta, lai sniegtu noteiktas, precīzi definētas garantijas par datu piemērotību un nepretrunīgumu lietojumprogrammā vai automatizētā sistēmā. Datu apstiprināšanas kārtulas var definēt un izstrādāt, izmantojot dažādas metodikas, un tās var izvietot dažādos kontekstos. To ieviešanā var izmantot deklaratīvus datu integritātes noteikumus vai uz procedūrām balstītus biznesa noteikumus.
1992.—1993. gada UEFA Čempionu līgas sezona
Šī bija otrā reize, kad astoņas otrās kārtas uzvarētājas tika sadalītas divās grupās un grupu uzvarētāji iekļuva finālā. Šī bija pirmā sezona pēc PSRS un Dienvidslāvijas dalīšanās, tādējādi ļaujot piedalīties komandām no Baltijas valstīm (arī Skonto no Latvijas), Ukrainas un Slovēnijas. Pirmo reizi piedalījās arī komandas no Fēru Salām un Izraēlas.
Datu validācija
Dažādi datu validācijas veidi
Novērtējot datu validācijas pamatus, var veikt vispārinājumus attiecībā uz dažādiem validācijas veidiem atbilstoši to darbības jomai, sarežģītībai un mērķim.
1992.—1993. gada UEFA Čempionu līgas sezona
Pirmā kārta
1 – Pēc uzvaras 3–0 mājās un zaudējuma 4–1 viesos, Stuttgart sākotnēji iekļuva nākamajā kārtā. Pēc otrās spēles videomateriāla noskatīšanās atklājās, ka Stuttgart komandai laukumā atradās vairāk nekā trīs atļautie ārzemju spēlētāji, tādējādi Leeds United komandai tika piešķirta tehniskā uzvara 3–0. Tā kā rezultāts summā bija 3–3, Barselonā tika izspēlēta trešais mačs, kurā Leeds United uzvarēja 2–1.
Datu validācija
Dažādi datu validācijas veidi
Piemēram:
Validācija un drošība
Neveiksmes vai trūkumi datu validācijā var izraisīt datu korupciju vai drošības ievainojamību. Datu validācija pirms to apstrādes pārbauda, vai dati ir atbilstoši mērķim, derīgi, racionāli, pamatoti un droši.
Kodi
Kodi (iepriekš XBMC) ir brīvā un atvērtā pirmkoda multivides atskaņotājs, ko izstrādā bezpeļņas organizācija XBMC Foundation. Kodi ir pieejams vairākām operētājsistēmām un aparatūras platformām, ar programmatūras saskarni, kas paredzēta izmantošanai ar televizoriem un tālvadības pulti. Tā ļauj lietotājam atskaņot vairumu video failu, mūziku, raidierakstus un visus biežāk sastopamos multivides failus no vietējiem vai tīkla datu nesējiem.
Programmatūra sākotnēji tika radīta kā multivides centra lietotne ar nosaukumu Xbox Media Center (saīsināti XBMC) pirmajai Xbox spēļu konsolei, un vēlāk kļuva pieejama ar nosaukumu Kodi (iepriekš XBMC) kā lietotne Android, Linux, BSD, Mac OS X, iOS un Microsoft Windows bāzētām operētājsistēmām. Tā ir pieejama arī kā atsevišķa pielāgota operētājsistēma Kodibuntu.
Atvērtā pirmkoda un vairākplatformu iespēju dēļ modificētas Kodi/XBMC versijas kopā ar minimālu operētājsistēmu mēdz izmantot dažādās iekārtās, ieskaitot smart TV, dekoderos, viesnīcu televīzijas sistēmās, lidmašīnu izklaides sistēmās un tīklam pieslēgtos multivides atskaņotājos. Ir radušās tādas atvasinātas lietotnes kā MediaPortal, Plex, ToFu un Voddler.
Irina Čeluškina
Irina Čeluškina (uk; dzimusi Hersonā) ir Ukrainā dzimusi Serbijas starptautiskā lielmeistare šahā (1992).
Biogrāfija
Kopš 1998. gada pārcēlusies uz dzīvi Serbijā un šaha turnīros pārstāvējusi Dienvidslāviju, Serbiju un Melnkalni, bet kopš 2006. gada pārstāv Serbiju. Piedalījusies šo valstu sieviešu šaha čempionātos un izcīnījusi četras zelta (1999, 2001, 2005, 2006), sudraba (2007) un trīs bronzas (2000, 2002, 2009) medaļas. Regulāri piedalījusies Belgradas starptautiskajos sieviešu šaha turnīros, kuros uzvarējusi 2001. un 2002. gadā, bet 2005. un 2009. gadā dalījusi 1. vietu. Trīs reizes kļuvusi par Eiropas sieviešu šaha klubu kausa uzvarētāju Serbijas un Melnkalnes komandu Agrouniverzal Zemun un ŠK Internet-CG Podgorica sastāvā (2000, 2001, 2003).
Pārstāvējusi Ukrainas, Dienvidslāvijas, Serbijas un Melnkalnes, un Serbijas komandas lielākajos komandu šaha turnīros:
Par panākumiem turnīros FIDE 1985. gadā Čeļuškinai piešķīra starptautiskās meistares (WIM), bet 1992. gadā - starptautiskās lielmeistares (WGM) nosaukumu.
Baltkrievijas politika
Baltkrievijas politika norisinās unitāras prezidentālas republikas ietvaros ar divpalātu parlamentu. Valsts vadītājs ir Baltkrievijas prezidents. Izpildvaru īsteno valdība, tās galva ir premjerministrs, kuru ieceļ prezidents. Likumdošanas vara de jure pieder divpalātu parlamentam jeb Nacionālajai sapulcei, tomēr prezidents var pieņemt dekrētus, kas tiek īstenoti tādā pašā veidā kā likumi.
Divpalātu parlaments kopš 1996. gada sastāv no 64-vietīgas Republikas padomes, kuru pa 8 cilvēkiem ievēl apgabalu un Minskas padomes, un vēl 8 ieceļ prezidents, un 110-vietīgas pārstāvju palātas, kuru ievēl tautas vēlēšanās pēc mažoritārās sistēmas. Administratīvi valsts ir sadalīta sešos apgabalos ("voblascos") un Minskas pilsētā.
Baltkrievijas ārpolitika ir tuva Krievijas pozīcijai gan ciešo ekonomisko saišu dēļ, gan tādēļ, ka Maskava reti kritizē Lukašenku par valsts vadības stilu. Tomēr Baltkrievija cenšas izvairīties no pilnīgas saplūšanas ar Krieviju un nereti demonstratīvi strīdas ar to par ekonomiskiem jautājumiem vai demonstrē labas attiecības ar Krievijai mazāk draudzīgām zemēm, cerot šādās reizēs saņemt Rietumu atbalstu. Tā, 2019. gada aprīlī Lukašenka Maskavā apvainoja Krieviju sankcijās pret baltkrievu precēm un draudēja apturēt Krievijas naftas piegādes Eiropai caur Baltkrieviju.
Neatkarība no Krievijas Impērijas
Pirmais mēģinājums izveidot suverēnu Baltkrievijas valsti mūsdienu vēsturē notika 1918. gada sākumā ar Baltkrievijas Tautas Republikas neatkarības deklarāciju. Īslaicīgo valsti iznīcināja padomju iebrukums 1919. gadā. Baltkrievijas Tautas Republikas valdība — Rada kopš tā laika pastāvēja un joprojām pastāv trimdā, tādējādi būdama visvecākā trimdas valdība pasaulē, lai gan viņas tiesiskais statuss ir visai apstrīdams un 1943.—1995. gados tā konkurēja par savu statusu ar citu trimdas valdību — Baltkrievijas Centrālo radu.
Lielinieki Smoļenskā izveidoja Baltkrievijas marionešu padomju valdību. 1924. gadā BPSR kopā ar padomju kontrolētajām Krieviju, Ukrainu un citām teritorijām apvienojās Padomju Sociālistisko Republiku Savienībā.
Neatkarība no PSRS
1990. gada 4. marta vēlēšanas republikas Augstākajā padomē deva valstij parlamentu, kas bija maz atšķirīgs no iepriekšējiem likumdevējiem: tikai 10 procenti deputātu bija opozīcijas locekļi. Bet lielākoties iedzīvotāji bija apmierināti ar jaunajiem deputātiem, un Baltkrievijas Tautas frontes (BTF) prasības pēc neatkarības un centieniem valsts veidošanā nesaņēma atbalstu, atšķirībā no enerģiskajām politiskajām kustībām kaimiņos Ukrainā un Baltijas valstīs. Lai gan Baltkrievijas PSR Augstākā padome 1990. gada 27. jūlijā pieņēma Baltkrievijas Padomju Sociālistiskās Republikas valsts suverenitātes deklarāciju (aptuveni divas nedēļas pēc tam, kad Krievija bija paziņojusi par savu suverenitāti), 1991. gada marta referendums Padomju Savienībā parādīja, ka 83 procenti baltkrievu gribēja saglabāt Padomju Savienību. Baltkrievijas neatkarības deklarācija 1990. gada 27. jūlijā neradās no ilgstošiem politiskiem centieniem, bet gan no reakcijas uz vietējiem un ārvalstu notikumiem. Jo īpaši stāvokli ietekmēja Ukrainas neatkarības deklarācija, pēc kā Baltkrievijas PSR vadība saprata, ka Padomju Savienība ir uz sabrukuma sliekšņa, un atliek tikai ļauties straumei.